
R E F E R A T

privind finantarea de la bugetul local pentru achizitia unui sistem de sonorizare inetrior si exterior la Biserica cu hramul „Sf. Apostoli Petru si Pavel”

 Prin adresa nr. SC2013-015210/30.05.2013 Arhiepiscopia Ortodoxă Română a Timişoarei – Parohia Viile Fabric solicită sprijin financiar în vederea achizitionarii unui sistem de sonorizare interior si exterior la Biserica cu hramul „ Sf. Apostoli Petru si Pavel” din Timisoara.

Mentionam ca, în conformitate cu prevederile art. 3 alin. 2 din OG. nr 82/2001 privind stabilirea unor forme de sprijin financiar pentru unităţile de cult aparţinând cultelor religioase cunoscute din România:” De la bugetele locale se pot aloca fonduri pentru completarea fondurilor proprii, necesare pentru întreţinerea şi funcţionarea unităţilor de cult fără venituri sau cu venituri reduse, pentru construirea şi repararea lăcaşurilor de cult şi pentru conservarea şi întreţinerea bunurilor de patrimoniu aparţinând cultelor, precum şi pentru activităţile de asistenţă socială susţinute de acestea.”

 Solicitantul, Parohia Viile Fabric, a transmis procesul –verbal al sedintei de lucru a Consiliului Parohial al Parohiei Viile Fabric, in care s-a analizat si aprobat oferta de pret cu privire la achizitionarea si montarea unei instalatii de sonorizare la biserica parohiala, exteriorul bisericii si altarul de vara, desemnand ca oferta castigatoare pe cea a societatii Strasser GmbH&Co.KG din Stuttgart, Germania in valoare de 11269,30 euro la cursul BNR, rezultand o valoare de 48.540 lei (1 euro = 4,3072 lei).
             In bugetul local al Municipiului Timisoara pe anul 2013, aprobat prin H.C.L nr. 95/04.04.2013, s-a prevazut la cap. 67.02.’’ Cultura, recreere si religie’’, subcap.67.02.50.

’’Alte servicii in domeniile culturii, recreerii si religiei’’ suma de  800.000 lei. Din aceasta valoare a fost cheltuita suma de 540.000 lei, alocata prin hotarari de consiliu local, pentru finantarea unor lucrari la alte lacasuri de cult din Timisoara, rezultand o suma disponibila de 260.000 lei.

Avand in vedere cele mentionate, propunem alocarea sumei de 48.540 lei din bugetul local, din subcap.67.02.50 "Alte servicii în domeniile culturii, recreerii şi religiei " pentru finantarea  achizitionarii unui sistem de sonorizare interior si exterior la Biserica cu hramul „Sf. Apostoli Petru si Pavel” din Timisoara, conform documentatiei tehnice a beneficiarului.


Justificarea şi decontarea cheltuielilor ocazionate de realizarea acestor lucrări se vor face numai pe baza de acte doveditoare, conform legii.
            Drept pentru care propunem comisiilor de specialitate din Consiliul Local proiectul de hotarare anexat.

